Folketing
2009-05-14

Nu var det ikke et økonomisk spørgsmål, jeg rejste, det var meget mere et principielt spørgsmål om, hvorvidt ordføreren er parat til at give kommunerne deres frihed tilbage, altså om ordføreren er parat til - hvad skal jeg sige? - at komme med en strøm af beslutningsforslag, lovforslag, der netop kan give medarbejderne i den kommunale forvaltning friheden tilbage til at gøre det, som de i virkeligheden er uddannet til, sådan at kommunerne igen kan få selvstyre ubegrænset eller næsten ubegrænset, for man skal selvfølgelig ikke sætte overliggeren alt for højt. Det kunne jeg godt tænke mig at høre hvad ordføreren har af bud på. Hvad kan vi forvente i den kommende samling fra Det Konservative Folkeparti, for det bliver spændende at se, om formanden har medløb til en ny beslutnings- og lovforslagsstrøm?